alibayram/wikipedia-40-langs huggingface dataset:
Irén

Az Irén az Iréneusz férfinév női párja.

Nagyon ritkán felbukkan férfinévként is, mint az Iréneusz férfinév rövidített formája (többnyire így használta a nevét például Károly Iréneusz József szerzetes, fizikus).


Képzett és rokon neve 
Arinka, Erina, Iréne, Irina, Jerne

Gyakorisága 
Az 1990-es években az Irén ritka, az Irina igen ritka, az Erina, Iréne és Jerne szórványos név volt, a 2000-es években nem szerepelnek a 100 leggyakoribb női név között.

Névnapok 
Irén, Iréne, Irina
 március 25.
 április 3.
 április 5.
 május 5.
 június 28.
 október 20.
Erina, Jerne
 június 28.

Idegen nyelvű változatai 
 Finnül: Irene
 Franciául: Irène
 Görögül: Irene
 Olaszul: Irene
 Románul: Irina
 Oroszul: Irina
 Lengyelül: Irena

Híres Irének, Irénék, Irinák, Erinák, Jernék 
 Szent Irén bizánci császárné, Szent László király lányaként magyar nevén Piroska
 Irène Joliot-Curie francia fizikus
 Józsa Nemes Irén festőművésznő
 Kiss Irén író, költő, színműíró
 Irene Papas görög filmszínésznő
 Psota Irén színésznő
 Irina Rodnyina olimpiai bajnok műkorcsolyázó
 Irina Oszipova orosz kosárlabdázó
 Irina Szluckaja orosz műkorcsolyázó, hétszeres Európa-bajnok és kétszeres világbajnok
 Irina Szolovjova, űrhajós
 Szöllősy Irén bábművész

Jegyzetek 

Magyar keresztnevek (I, Í)
Női keresztnevek (I, Í)
Görög eredetű magyar női keresztnevek
Izidor

Az Izidor görög eredetű férfinév. Jelentése: Ízisz ajándéka. Női párja: Izidóra. 


Rokon nevek
 Izor: az Izidor név nyelvújítás korabeli változata. 
 Szidor: az Izidor szláv alakváltozata.

Gyakorisága
Az 1990-es években az Izidor, Izor és Szidor szórványos név volt, a 2000-es években nem szerepelnek a 100 leggyakoribb férfinév között.

Névnapok
Izidor, Izor:
 január 16. 
 március 30. 
 április 4. 
 május 11. 
 május 15. 
 december 21. 
Szidor:
 január 15. 
 január 16.

Híres Izidorok, Izorok, Szidorok
 Sevillai Szent Izidor ókeresztény író
 Kner Izidor nyomdász

Jegyzetek

Magyar keresztnevek (I, Í)
Férfikeresztnevek (I, Í)
Görög eredetű magyar férfikeresztnevek

en:Isidore
de:Isidor
es:Isidoro
fi:Isidoros
fr:Isidore
ja:イジドーロ
li:Isidorus
nl:Isidorus
pt:Isidoro
ro:Isidor
ru:Исидор
Adrián (keresztnév)

Az Adrián latin eredetű férfinév, a Hadrianus névből származik. Jelentése: (a Velence tartományban levő) Hadria városából való, azaz: hadriai. Maga az Adriai-tenger is a városról kapta a nevét. Korábbi alakváltozatának felel meg az Adorján név. Női párja: Adriána. 


Rokon nevek
Az Adrián anyakönyvezhető rokon nevei:
Adriánó: az Adrián olasz alakváltozata.
 Adorján

Gyakorisága
Az 1990-es években ritkán fordult elő. A 2000-es években az 51-67., a 2010-es évek elején a 68. leggyakrabban adott férfinév volt, az Adriánó név a 2000-es és a 2010-es években nem szerepel a 100 leggyakoribb név között.

A teljes népességre vonatkozóan a 2000-es években az Adrián a 77-79., a 2010-es években a 78. helyen szerepelt, az Adriánó nem volt benne az első százban.

Névnapok
Adrián:
 március 4.
 március 5.
 szeptember 8.
Adriánó:
 március 4.

Idegen nyelvi változatai
 Adrian (angol, német, román, dán, lengyel, svéd, szlovák)
 Adrien, Adrian (francia)
 Adriaan (holland)
 Adriano (olasz)
 Adrián (spanyol)

Híres Adriánok és Adriánók

Magyarok
 Annus Adrián kalapácsvető olimpikon
Hüffner Adrián jégkorongozó
 Király Adrián színész
 Szekeres Adrián labdarúgó

Külföldiek
 Adriano brazil labdarúgó
 Adrian Carmack az id Softwer alapítójának egyike
 Adriano Celentano olasz énekes
 Adriano Correia Claro brazil labdarúgó
 Adriano Galliani olasz vállalkozó
 Adrian Gruia román palackozó 
 Adrián López Rodríguez spanyol labdarúgó
 Adrian Mole, Sue Townsend regényalakja
 Adrian Mutu román labdarúgó
 Adrian Năstase román politikus
 Adrian Paul angol színész
 Adrian Schultheiss svéd műkorcsolyázó
 Adrian Smith zenész
 Adrian Sutil német autóversenyző
 Adriano Panatta olasz teniszező
 Adrian Pasdar iráni származású amerikai filmrendező
 Adrian Rădulescu korábbi nemzetközi labdarúgó-játékvezető
 Adrian Rawlins angol színész
 Adrian Voinea román teniszező
 Adrian Willaert flamand zeneszerző
 Cem Adrian török alternatív énekes, zeneszerző

Jegyzetek

Magyar keresztnevek (A, Á)
Férfikeresztnevek (A, Á)
Latin eredetű magyar férfikeresztnevek
Adós

Az adós a polgári jogban az a személy, aki kölcsönszerződés alapján a hitelezőnek történő visszafizetésre köteles. Az adós a hitelért általában meghatározott kamatot fizet.
A gazdasági jogi szóhasználatban az adós az a gazdálkodó szervezet, amely a tartozását az esedékességkor nem tudta vagy előreláthatóan nem képes rendezni.

Adós az, aki tartozik valakinek valamivel - általában pénzzel. Bank adósa az a személy vagy cég, aki kölcsönszerződést kötött a bankkal, mely alapján az igényelt hitelt köteles visszafizetni az előre meghatározott részletekben, ütemezésben, az összes díjjal és költséggel együtt.

Jövedelem alapú adósminősítés 
Olyan adósminősítés, melynek során a hiteligénylő rendszeres havi jövedelmét vizsgálja a bank. Ehhez a jövedelem igazolása szükséges, mely történhet munkáltatói igazolással, bankszámlakivonatokkal és NAV (APEH) jövedelem igazolásokkal.

Források

Pénzügy
Jog
Andor

Az Andor férfinév az András régi magyar alakváltozatának, az Andorjás névnek a rövidülése, de lehet a régi magyar Andornak név rövidülése is, ami a görög eredetű és latin Andronicus magyar változata, és a jelentése: férfiak legyőzője.



Rokon nevek
András, André, Andos, Andorás, Bandó, Endre

Gyakorisága
Az 1990-es években igen ritka név volt, a 2000-es években a 92-99. leggyakoribb férfinév, kivéve 2004-et, 2008-at és 2009-et, mert akkor nem szerepelt a 100 leggyakoribb férfinév között.

Névnapok
 május 17.
 október 9.
 október 11.
 november 30.

Híres Andorok
Ajtay Andor színész
Albert Andor szobrászművész
Bajor Andor író
Dusóczky Andor orvos, az első magyar okleveles sportorvos
Földes Andor zongoraművész
Fóti Andor rendőr nyomozó, író
Gábor Andor költő, író
Kellér Andor konferanszié
Lázár Andor volt igazságügy-miniszter
Lendvai Andor operaénekes
Lilienthal Andor sakkozó
Lukáts Andor színész
Németh Andor író, költő, műfordító, kritikus
Schmuck Andor politikus
Széchenyi Andor utazó
Záhonyi Andor filmrendező

Jegyzetek

Magyar keresztnevek (A, Á)
Férfikeresztnevek (A, Á)
Görög eredetű magyar férfikeresztnevek
Dirty Deeds Done Dirt Cheap

A Dirty Deeds Done Dirt Cheap az ausztrál AC/DC együttes harmadik albuma, amely 1976 szeptemberében, először Ausztráliában jelent meg az Albert Productions gondozásában. Az ausztrál kiadás számlistája eltér a később nemzetközi forgalomba került nagylemez számlistájától. Az albumról a Jailbreak volt az első kislemez, amelynek B oldalára a nagylemezre fel nem került Fling Thing című számot tették.

1976 novemberében jelent meg Európában, egy kissé más formában, mint a két hónappal korábban kiadott ausztrál változat. A nagylemez az Egyesült Államokban csak 1981-ben, az énekes Bon Scott halála után jelenhetett meg.

A korábbiaknál keményebb hangzású lemezt 1976 januárjától márciusig, több részletben rögzítették az Albert Studiosban, miközben folyamatosan koncerteztek is. A lemez felvétele után, 1976. április 2-án Angliába repültek, az AC/DC első brit turnéjának lebonyolítására. Érdekesség, hogy az együttes első albuma (High Voltage) csak ekkor jelent meg Angliában és Európában, ahol ezután több mint fél éven át koncerteztek. Mielőtt november végén hazatértek Ausztráliába, az Atlantic Records kiadta Európában a Dirty Deeds Done Dirt Cheap LP-t egy kissé más formában, mint az eredeti ausztrál változat.

Az eredeti ausztrál kiadáshoz képest a nemzetközi piacra szánt LP más számlistával került a lemezboltokba. Nem csak a számok sorrendjét variálták meg, de lehagyták a R.I.P. (Rock in Peace) és a Jailbreak dalokat (mindkettő megjelent kislemezen is Ausztráliában), a helyükre pedig az Ausztrálián kívül még kiadatlan "Rocker" (az 1975-ös T.N.T. című második AC/DC-albumról), továbbá az 1976 szeptemberében Londonban rögzített Love at First Feel került fel a korongra. Utóbbi kislemezen is megjelent.

Számlista

Ausztrál kiadás 
Első oldal
"Dirty Deeds Done Dirt Cheap" – 4:13
"Ain't No Fun (Waiting Round To Be A Millionaire)" – 7:30
"There's Gonna Be Some Rockin'" – 3:18
"Problem Child" – 5:49
Második oldal
"Squealer" – 5:18
"Big Balls" – 2:38
"R.I.P. (Rock In Peace)" – 3:35
"Ride On" – 5:51
"Jailbreak" – 4:41

Nemzetközi kiadás 
Első oldal
"Dirty Deeds Done Dirt Cheap" – 4:12
"Love At First Feel" – 3:10
"Big Balls" – 2:39
"Rocker" – 2:49
"Problem Child" – 5:45
Második oldal
"There's Gonna Be Some Rockin'" – 3:18
"Ain't No Fun (Waiting Round To Be A Millionaire)" – 7:29
"Ride On" – 5:49
"Squealer" – 5:14

Közreműködők 
 Bon Scott – ének
 Angus Young – szólógitár
 Malcolm Young – ritmusgitár
 Mark Evans – basszusgitár
 Phil Rudd – dob
 George Young – basszusgitár (a "There's Gonna Be Some Rockin'" c. dalban)

Források 
 Dirty Deeds Done Dirt Cheap – AC-DC.net
 Murray Enleheart, Arnaud Durieux: AC/DC Maximum Rock & Roll  ShowTime Budapest, 2007 
 Dirty Deeds Done Dirt Cheap [Australian] – AC-DC.net

AC/DC-albumok
1976 nagylemezei
Let There Be Rock

A Let There Be Rock az ausztrál AC/DC együttes albuma, amely 1977 júniusában jelent meg az Egyesült Államokban, egy kissé más formában, mint a három hónappal korábban kiadott ausztrál, és a későbbi európai változat. Ezen az albumon játszott utoljára AC/DC-felvételen a basszusgitáros Mark Evans.

Az együttes első amerikai turnéjához igazított kiadásról lehagyták a "Crabsody in Blue" c. számot, és helyette az USA-ban akkor még meg nem jelent 1976-os Dirty Deeds Done Dirt Cheap lemezről a "Problem Child" egy rövidített verziója került fel helyette, amit a címadó "Let There Be Rock" dallal közös kislemezen is kiadtak. A lemez borítóját is lecserélték. Az eredeti fekete, gitáros fotó helyére az együttest a színpadon ábrázoló grafika került, amelyen elsőként használták a mára klasszikussá vált AC/DC logót. A Let There Be Rock album későbbi CD-s újrakiadásai világszerte az amerikai változat alapján készültek.

Az album több dala is, mint a címadó, vagy a "Hell Ain't a Bad Place to Be", de különösen a "Whole Lotta Rosie" a mai napig állandó szereplői az együttes koncertprogramjának.

Az album dalai

Első oldal 
 "Go Down" – 5:18 (a későbbi CD-kiadáson – 5:31)
 "Dog Eat Dog" – 3:34
 "Let There Be Rock" – 6:06
 "Bad Boy Boogie" – 4:27

Második oldal 
 "Problem Child" – 5:24
 "Overdose" – 6:09
 "Hell Ain't a Bad Place to Be" – 4:21
 "Whole Lotta Rosie" – 5:24

Közreműködők 
 Bon Scott – ének
 Angus Young – szólógitár	 
 Malcolm Young – ritmusgitár
 Mark Evans – basszusgitár
 Phil Rudd – dob

Források 
 Let There Be Rock – AC-DC.net
 Murray Enleheart, Arnaud Durieux: AC/DC Maximum Rock & Roll  ShowTime Budapest, 2007 

AC/DC-albumok
1977 nagylemezei
Powerage

A Powerage az ausztrál AC/DC együttes ötödik albuma, amely 1978 májusában jelent meg. Ezen az albumon játszott először az új basszusgitáros, az angol Cliff Williams. A Bon Scott énekessel készült AC/DC-lemezek közül a Powerage album volt az utolsó, amelynek a Vanda/Young páros volt a producere.

Történet 
A dalok nagy részét már 1977 júliusában, a Let There Be Rock album rögzítésének idején megírták és feldemózták. A tényleges stúdiómunka 1978 januárjában kezdődött, de Cliff Williams a hónap végéig nem kapott beutazási és munkavállalási vízumot Ausztráliába. A felvételek így közel nyolc hétig tartottak Sydney-ben, az Albert Studiosban.

A Powerage LP Angliában, Franciaországban és Németországban megjelent legelső kiadásán még nem szerepelt a "Rock 'n' Roll Damnation" szám. A dalt az Atlantic Records amerikai részlege préselte ki az együttesből az utolsó utáni pillanatban, hogy legyen a kezükben egy kevésbé agresszív, kislemezre való szám, az album promotálásához. A teljes nagylemezt is újrakeverték, mert túl nyersnek találták az első változatot, ami Angliában és Európában akkor már megjelent. A nagylemez következő szériája és a későbbi CD-s újrakiadások már ez alapján készültek.

A "Rock 'n' Roll Damnation" volt az első AC/DC-kislemez, amely Angliában bekerült a Top 40-be (a 24. helyen), az album pedig Amerikában a 133. helyig jutva felkerült a Billboard 200-as lemezeladási listájára, először a zenekar történetében.

Az album dalai
"Rock 'n' Roll Damnation" – 3:37
"Down Payment Blues" – 6:04
"Gimme a Bullet" – 3:21
"Riff Raff" – 5:13
"Sin City" – 4:45
"What's Next to the Moon" – 3:32
"Gone Shootin'" – 5:06
"Up to My Neck in You" – 4:13
"Kicked in the Teeth" – 3:54

Európai kiadás 
A nemzetközi kiadástól az Európában forgalmazott LP jelentősen eltért. A dalok egy részét a többi kiadáshoz később újrakeverték és ennek köszönhetően hol hosszabbak, hol rövidebbek lettek az eredeti verzióknál. A "Cold Hearted Man" című dal pedig egyedül ezen az európai kiadáson hallható.

Az album dalai

Első oldal 
"Rock 'n' Roll Damnation" – 3:05
"Gimme a Bullet" – 3:00
"Down Payment Blues" – 5:50
"Gone Shootin'" – 4:19
"Riff Raff" – 5:13

Második oldal 
"Sin City" – 4:47
"Up to My Neck in You" – 4:58
"What's Next to the Moon" – 3:15
"Cold Hearted Man" – 3:34
"Kicked in the Teeth" – 3:45

Közreműködők 
Bon Scott – ének
Angus Young – szólógitár
Malcolm Young – ritmusgitár
Cliff Williams – basszusgitár
Phil Rudd – dob

Források 
 Powerage – AC-DC.net
 Murray Enleheart, Arnaud Durieux: AC/DC Maximum Rock & Roll  ShowTime Budapest, 2007 

AC/DC-albumok
1978 nagylemezei
If You Want Blood

Az If You Want Blood az ausztrál AC/DC együttes első koncertlemeze, amely 1978-ban jelent meg, és nagyrészt a csapat az évi brit turnéjának Glasgow-i állomásán rögzítették. Hasonló címmel létezik egy AC/DC-dal is (If You Want Blood You've Got It), amely az együttes következő stúdióalbumán (Highway to Hell, 1979) hallható.

A Glasgow-i koncert programjában szerepeltek még a "Fling Thing" és a "Dog Eat Dog" című dalok, de ezek nem kerültek fel a nagylemezre. A "Dog Eat Dog" élő felvétele a Whole Lotte Rosie kislemezen jött ki az albummal egyidőben. Az If You Want Blood Amerikában a 113. helyig jutva felkerült a Billboard 200-as lemezeladási listájára, és az USA-ban akkoriban többet adtak el belőle mint az előző két AC/DC-stúdióalbumból összesen.

Az album dalai

Első oldal 
 "Riff Raff" – 5:58
 "Hell Ain't A Bad Place To Be" – 4:10
 "Bad Boy Boogie" – 7:29
 "The Jack" – 5:48
 "Problem Child" – 4:37

Második oldal 
 "Whole Lotta Rosie" – 4:08
 "Rock 'N' Roll Damnation" – 3:40
 "High Voltage" – 5:05
 "Let There Be Rock" – 8:32
 "Rocker" – 3:13

Közreműködők 
 Bon Scott – ének
 Angus Young – szólógitár	 
 Malcolm Young – ritmusgitár
 Cliff Williams – basszusgitár
 Phil Rudd – dob

Források 
 If You Want Blood – AC-DC.net
 Murray Enleheart, Arnaud Durieux: AC/DC Maximum Rock & Roll  ShowTime Budapest, 2007 

AC/DC-albumok
1978 nagylemezei
Koncertfelvételek
Adrienn

Az Adrienn női név az Adriana franciás alakjából, az Adrienne-ből származik. Jelentése: (a Velence tartományban levő) Adria (régi nevén Hadria) városából való. Férfi párja az Adrián, illetve annak régiesebb magyarosított változata, az Adorján.


Rokon nevek
Adriána, Adrianna, Adria

Gyakorisága
Az 1990-es években igen gyakori név volt. A 2000-es években a 36-57. leggyakoribb női név, a 2010-es években a 65-92. helyen áll, népszerűsége csökken.

A teljes népességre vonatkozóan a 2000-es években az Adrienn a 44-47. helyen szerepelt, míg a 2010-es években a 43. helyen.

Névnapok
március 4., március 5., szeptember 8.

Híres Adriennek

Magyarok

Külföldiek 
 Adrienne Bailon amerikai színésznő

Jegyzetek

Magyar keresztnevek (A, Á)
Női keresztnevek (A, Á)
Latin eredetű magyar női keresztnevek
Vince

A Vince a latin eredetű férfinév, a Vincentius rövidülése. Jelentése: győztes. Női párja Vincencia.


Rokon nevek
Bence, Vincent

Gyakorisága
Az 1990-es években igen ritka név, a 66-86. leggyakoribb férfinév.

Névnapok
 január 22.
 április 5.
 április 9.
 május 24.
 július 19.
 szeptember 27.

Híres Vincék

 Adler Vincent (Adler Vince) magyar származású zongoraművész, zeneszerző
 Wartha Vince  kémikus
 Zaragozai Szent Vince a katolikus egyház szentje
 Páli Szent Vince a katolikus egyház szentje

Jegyzetek

Magyar keresztnevek (V)
Férfikeresztnevek (V)
Latin eredetű magyar férfikeresztnevek

fr:Vincenzo
it:Vincenzo
tr:Vincent#Kişiler
Ágoston

Az Ágoston latin eredetű férfinév. A latin Augustus név kicsinyítőképzős származékának, az Augustinus névnek a megmagyarosodott alakja, jelentése: magasztos, fenséges, fennkölt. Női párja: Auguszta, Augusztina, Ágosta. Az Ágoston különféle változatai családnévként is ismertek (pl. Agócs).


Rokon nevek
Az Ágoston anyakönyvezhető rokon neven:
Ágost

Gyakorisága
Az 1990-es években igen ritkán fordult elő. A 2000-es években a 89-95. leggyakrabban adott férfinév, kivéve 2005-öt és 2009-et, amikor nem szerepelt az első 100-ban. A 2010-es évek elején sem volt a legnépszerűbb 100 név között.

A teljes népességre vonatkozóan a 2000-es és a 2010-es években az Ágoston nem szerepelt a 100 leggyakrabban viselt férfinév között.

Névnapok
 május 27.
 május 28.
 augusztus 28.

Idegen nyelvű változatai

 albánul: Augustini
 angolul: Augustine
 baszkul: Augustin
 bolgárul: Августин
 csehül: Augustinus
 dánul: Augustin
 eszperantóul: Aŭgusteno
 észtül: Augustinus
 finnül: Augustinus
 franciául: Augustin
 görögül: Αὐγουστῖνος
 hollandul: Augustinus, Augustijn
 horvátul:
 írül: Agaistín
 izlandiul: Ágústínus
 katalánul: Agustí
 latinul: Augustinus

 lengyelül: Augustyn
 lettül: Augustīns
 litvánul: Augustinas
 németül: Augustin, August
 olaszul: Agostino
 oroszul: Августин
 portugálul: Agostinho
 románul: Augustin
 spanyolul: Agustín
 svédül: Augustinus
 szárdul: Agustínu
 szerbül: Августин
 szlovákul: Augustín
 szlovénül: Avguštin
 ukránul: Авґустин

Híres Ágostonok
 Ács Ágoston festő- és ötvösművész
 Balás Ágoston Ferences rendi szerzetes
 Bárány Ágoston ügyvéd, levéltáros, az MTA levelező tagja
 Bednár Ágoston Kalocsa főegyházmegyei áldozópap
 Benárd Ágost orvos, politikus
 Budó Ágoston fizikus, egyetemi tanár, az MTA tagja
 Classens Ágoston piarista rendi tanár
 Czabay Ágoston iparművész
 Czehe Ágoston erdőmester
 Dobay Ágoston honvédtiszt
 Dudics János Ágoston megyés püspök
 Endrődy Ágoston honvédtiszt, lovaglótanár
 Fáy Ágoston főispán
 Fischer Ágoston katolikus pap
 Fischer-Colbrie Ágoston római katolikus püspök
 Forgách Ágoston címzetes püspök, nagyprépost, főispán
 Hadik Ágoston honvédtiszt
 Haraszthy Ágoston földbirtokos, katonatiszt, borász
 Kanitz Ágoston botanikus, az MTA tagja
 Klobusiczky Ágoston politikus, nagybirtokos
 Körmendy Ágoston gépészmérnök, matematikus
 Kubinyi Ágoston művelődésszervező, a Magyar Nemzeti Múzeum igazgatója, az MTA tagja
 Olmützi Ágoston alkancellár, humanista
 Pacha Ágoston római katolikus püspök
 Pável Ágoston nyelvész, néprajzkutató, költő
 Roskoványi Ágoston püspök
 Sőtér Ágoston ügyvéd, birtokos, régész
 Teres Ágoston római katolikus pap, csillagász
 Thoma Mihály Ágoston a magyarországi szabadkőművesség 1848-as újjászervezője
 Tóth Ágoston Rafael honvéd ezredes, a modern magyar katonai térképészet úttörője
 Trefort Ágoston művelődéspolitikus
 Valentiny Ágoston politikus, miniszter
 Vécsey Ágoston császári és királyi lovassági tábornok
 Vidovics Ágoston író, nyelvész, lelkész

Szentek
 Hippói Szent Ágoston
 Canterburyi Szent Ágoston
Gazotti Szent Ágoston zágrábi püspök (XIII. század)

Jegyzetek

Magyar keresztnevek (A, Á)
Férfikeresztnevek (A, Á)
Latin eredetű magyar férfikeresztnevek
Ágota

Az Ágota női név az Agáta régi magyar formája, jelentése: a jó.


Rokon nevek
Agáta

Gyakorisága
Az 1990-es években az Ágota ritkán fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Ágota sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
január 11.,
február 5.

Híres Ágoták
 Kiss Ágota Anna magyar származású festőművész
 Kristóf Ágota magyar származású, Svájcban élő író
 Siménfalvy Ágota színésznő
 Varga Ágota filmrendező, dokumentumfilmes
 Varga Ágota modell

Egyéb Ágota
Az Ágota ritkán, de családnévként is használatos.
 Ágota Balázs - Zenész (Wisdom), sportoló (Budapest Wolves). A 2010-es év sportolójának választotta az Amerikai Football Szövetség.

Földrajzi névként
 Ágotakövesd, település Romániában
 Szentágota, település Romániában
 Sárszentágota, település Fejér vármegye Sárbogárdi járásában
 Kunágota, település Békés vármegye Mezőkovácsházai járásában

Jegyzetek

Magyar keresztnevek (A, Á)
Női keresztnevek (A, Á)
Görög eredetű magyar női keresztnevek
Aida (keresztnév)

Az Aida női név, Giuseppe Verdi azonos című operája főszereplőjének a neve.


Gyakorisága
Az újszülötteknek adott nevek körében az 1990-es években igen ritkán fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Aida sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
február 2. augusztus 31.

Híres Aidák
 Mohamed Aida tőrvívó
 Aida Turturro amerikai színésznő

Egyéb Aidák
Aida Giuseppe Verdi operája
Aida vászonfajta
Aida autó-versenypálya Japánban

Jegyzetek

Magyar keresztnevek (A, Á)
Női keresztnevek (A, Á)
Irodalmi névadási eredetű magyar női keresztnevek
Ajtony (keresztnév)

Az Ajtony török eredetű régi magyar férfinév. Jelentése: arany.


Gyakorisága
Az 1990-es években szórványosan fordult elő. A 2000-es és a 2010-es években nem szerepel a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Ajtony nem szerepelt a 100 leggyakrabban viselt férfinév között.

Névnapok
 március 13.
 április 30.
 június 16.
 július 27.

Híres Ajtonyok
 Ajtony vezér

Jegyzetek

Magyar keresztnevek (A, Á)
Férfikeresztnevek (A, Á)
Török eredetű magyar férfikeresztnevek
Aba (keresztnév)

Az Aba  férfinév török eredetű régi magyar személynévből illetve  nemzetségnévből származik. Jelentése: apa. 


Rokon nevek
Az Aba anyakönyvezhető rokon nevei:
 Abád: -d kicsinyítőképzővel képzett származék, régi magyar személynév 
 Atád: régi magyar személynév. Jelentése: apácska.
 Abos: -s kicsinyítőképzővel képzett származék, régi magyar személynév
 Abosa: valószínűleg az Aba vagy az Abos továbbképzése
 Abod: -d kicsinyítőképzővel képzett származék, régi magyar személynév
 Abony: -ny kicsinyítőképzővel képzett származék, régi magyar személynév

Gyakorisága
Az Aba férfinévként  a 11 – 15. században volt használatos, majd a 19. században újították fel.

Az újszülötteknek adott nevek körében az 1990-es években az Aba igen ritka név, az Abád, Abos, Abod és Abony nevek pedig szórványosan fordultak elő. A 2000-es és a 2010-es években sem szerepeltek a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Aba és rokon nevei nem szerepeltek a 100 leggyakrabban viselt férfinév között.

Névnap
Aba:  november 12., január 26., augusztus 16.
Abos, Abod: november 12. 
Abony: július 12.

Híres Abák, Abádok, Abodok, Abonyok, Abosok, Abosák

Egyéb előfordulások
Aba Sámuel király esetében az Aba ragadványnév, ebből alakult ki az Aba Amadénál használt Aba nemzetségnév.

Jegyzetek

 

Magyar keresztnevek (A, Á)
Férfikeresztnevek (A, Á)
Aba
Aba
Alajos

Az Alajos a germán eredetű német Alois, Alwis férfinév magyar alakváltozata. Elemeinek jelentése: egész és bölcs. 


Gyakorisága
Az 1990-es években igen ritkán fordult elő. A 2000-es és a 2010-es években nem szerepel a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Alajos nem szerepelt a 100 leggyakrabban viselt férfinév között.

Névnapok
 június 21.
 október 17.

Híres Alajosok

Jegyzetek

Magyar keresztnevek (A, Á)
Férfikeresztnevek (A, Á)
Germán eredetű magyar férfikeresztnevek

la:Aloisio
MLDonkey

Az MLDonkey egy nyílt forrású multi-network peer-to-peer (P2P) alkalmazás. Eredetileg egy linuxos kliens volt az eDonkey protokollhoz. Ma Unix-variációkon, Mac OS X-en és Windowson is fut, ezen felül támogat számos más P2P protokollt. Az MLDonkey csapata volt a második, aki feltörte a titkosított FastTrack hálózati protokollt.

Az MLDonkey eredeti szerzője Fabrice Le Fessant volt az INRIA-ból.

Az MLDonkey – részben, vagy egészében – a következő protokollokat támogatja:
 BitTorrent
 DirectConnect
 eDonkey
 FastTrack
 Gnutella
 Gnutella2
 Overnet
 OpenNAP
 SoulSeek

Az MLDonkey-t Ocaml programozási nyelven írták és GPL-lel licencelik. Az alkalmazást szigorúan elkülönítik felhasználói interfésztől (ami egy webböngésző is lehetne, telnet, vagy egy third-party GUI alkalmazás) és a kód kölcsönösen hat a P2P hálózatokkal.

A szoftver fejlesztését 2001 végén kezdték meg.

Külső hivatkozások 
Az MLDonkey project weboldala
Az MLdonkey fő támogatásért felelős oldala

Fájlcsere
Szabad szoftverek
OpenNAP

Az OpenNAP szabad szoftver, amelynek célja az egykor népszerű Napster peer-to-peer fájlcserélő szerver megismétlése. Az OpenNAP a  Napsteréhez hasonló nyílt protokollt használ, kiterjesztett funkciókkal, GPL licenc alapján. Unix-szerű operációs rendszereken fut, például Linuxon, de még Windows NT-n és Windows 2000-en is.

OpenNAP kliensek 
Lopster (GPL, Unix-szerű rendszerekhez, Gtk)
Teknap
Napster for BeOS 1.06-os verziótól ill. attól felfele.

További információk 
az OpenNAP projekt fő weboldala (2001. november 15-e óta nem frissül)
 SlavaNap, egy alternatív OpenNap szerver.
 opennap-ng  – a legújabb verzió .

Fájlcsere
Blekinge megye

Blekinge megye (svédül Blekinge län) Svédország déli részén található közigazgatási egység. Szomszédai nyugaton Skåne, északon Kronoberg és Kalmar megyék. Keleten és délen a Balti-tenger határolja.

Tartomány 

Blekinge tartomány határai ugyanazok, mint Blekinge megye határai.

Közigazgatás

Községek 
A megye 5 községből áll:

Települések 
A legnépesebb települések a megyében:
 Karlskrona (32.606 fő) (2005)
 Karlshamn (18.392 fő)
 Ronneby (11.857 fő)
 Sölvesborg (7.858 fő)
 Olofström (7.690 fő)
 Kallinge (4.813 fő)

Címer 

Blekinge megye a hasonló nevű tartománytól örökölte címerét. Mikor a korona is rajta van, akkor a Megye Adminisztrációs Bizottságát jelöli.

Népesség

Jegyzetek

További információk 
 Hivatalos honlap 
 Blekinge Megye Adminisztrációs Bizottsága
 Blekinge megye

Svédország megyéi
Svédország megyéinek ISO-kódja

Az ISO 3166-2 szabvány meghatározza Svédország 21 megyéjének kódját. Az első rész az ISO 3166-1 SE kód, a második felét helyileg használják: egy betű (kivéve három esetben, amikor két betű). A sorrend egy virtuális útvonal, amely Stockholmban kezdődik és az óramutató járásával délen, majd északon járja körbe az országot.

Ezt a szabvány-családot világviszonylatban az egyszerűsítés kedvéért alakították ki.

Megjegyzés: Svéd betűrend: A – Z, Å, Ä, Ö.

Kapcsolódó szócikkek 
ISO 3166-2 – szabvány az országok régióinak jelölésére
ISO 3166-1 – szabvány a világ országainak jelölésére

ISO-szabványok
NUTS:SE

A svédországi A statisztikai célú területi egységek nómenklatúrája (NUTS, Statisztikai Célú Területi Egységek Nómenklatúrája) az egész Európai Uniót lefedő rendszer része, amelyet az Eurostat fejlesztett ki.

A svéd NUTS beosztás a következő:

Kapcsolódó szócikkek 
ISO 3166-2:SE

Jegyzetek

Svédország közigazgatása
Én

Az én (latinul: ego) szó elnevezés – egy a megkülönböztetett személyek közül. Mindaz, amit egy ember saját magával azonosít, magára vonatkozóan tudatában megél, beleértve testének (olykor megnövelt) határait is. Az ego kívülről nézve ezzel (ti. az ember saját énképével) nem esik egybe, tartalmáról, határairól, méretéről stb. az egyén viselkedéséből lehet következtetni.

Az éntudat és a tudat közti különbség – tanult különbség, vagyis az ego-t az ember élete során alakítja a környezettel folytatott dialógusban (interakcióban). Fejlődése során először önmagáról, mint külső dologról beszél (a baba), majd magát és az anyját választja szét, illetve kialakítja én-védő mechanizmusait, amelyek segítenek neki az életbenmaradásban. Az én erősítése énmegerősítő vagy más szóval asszertív technikák segítségével történik.

Az én objektív meghatározása, másoktól való megkülönböztetése a személyazonosság segítségével történik. A személyek azonosítása korábban a nevükkel, ma egyre inkább a személyek nem változó biológiai jellemzőivel történik. Az én önmagát leginkább érzelmei révén azonosítja, azzal tartja magát azonosnak, amivel azonosul, vagyis olyan értékekkel, tulajdonságokkal és „képpel”, amely rendszerint pozitív tartalmakat takar. A negatív énkép az ember önmaga elleni agressziójához vezethet, ezért nem számít egészséges vagy kívánatos állapotnak.

Az én szorosan kapcsolódik a fantáziához, az ego alapvetően nemcsak befelé gazdagodik, de kifelé is hat, a kivetítés, projekció segítségével. Az emberek énje a mások helyzetébe való beleélés, a másokkal való együttérzés révén fejlődik és virágzik, folytonosan elhatárolja magát saját el nem fogadható tetteitől, gondolataitól és érzéseitől az elnyomás, a felejtés, az öncsalás és önámítás, valamint a megváltozott tudati állapotok segítségével.

Kívülről az ént (a személyazonosságot) a társadalom személyi nyilvántartási rendszerének eszközeivel, a tanúsítással, az ember – és a stílus, az ember és élete regénye, az általa tettek, mondottak, társadalmi sikere és nevezetes vagy hírhedt cselekedetei – közé tett egyenlőségi jel segítségével határozzuk meg. Újabban divatos az én határainak és megtapasztalásának tudatos kiterjesztése (ego trip), amely lehet valóságos (extrém sportok) és virtuális (kaland és fantázia játékok, álnevek stb.).

En
1760-as évek



Események és irányzatok 

 kiűzik a jezsuitákat a dél-amerikai spanyol gyarmatokról, valamint Spanyolországból és Portugáliából 
 Kína háborút vív Burma ellen
 az angolok elfojtják az indiai felkeléseket Bengáliában
 lezárul a hétéves háború, Anglia győzelmével Franciaországgal szemben
 Kanada és Indonézia angol gyarmattá válik 
 Franciaország elveszti gyarmatait
 A genovai felkelés: kiverik a városból az osztrák katonaságot
 sapkások és kalaposok harca Svédországban

A világ vezetői 
 III. Musztafa (Oszmán Birodalom)
 III. György (Egyesült Királyság)
 XV. Lajos (Franciaország)
 V. Frigyes, VII. Keresztély (Dánia) 
 III. Károly (Spanyolország)
 II. (Nagy) Frigyes (Porosz Királyság)
 Mária Terézia (Habsburg Birodalom)
 II. Katalin orosz cárnő (Orosz Birodalom)

 
176
1680-as évek



Események és irányzatok 
 a pozsonyi országgyűlésen a rendek lemondanak az ellenállási jogról 
 Zrínyi Ilona három éven át védi Munkács várát
1686-ban visszafoglalják Buda várát
 1688-ban létrejön a "nagy szövetség" Franciaország ellen a spanyol király, a német császár, Anglia, Hollandia és Svédország között
 Angliában II. Jakab feloszlatja a parlamentet, majd katolicizálni akarja az országot, mire a hadsereg átáll az összeesküvőkhöz, akik Orániai III. Vilmost hívják a trónra: a dicsőséges forradalom sikerrel jár, II. Jakab elmenekül

A világ vezetői 
 I. Lipót magyar király és német-római császár
 XIV. Lajos francia király
 II. Jakab, Orániai Vilmos (Anglia)
 V. Keresztély (Dánia)
 IV. Mehmed (Oszmán Birodalom)
 I. Frigyes német-római császár

 
168
168
Aldán

Az Aldán férfinév az északi germán Haldan névből származik, jelentése bizonytalan, de első eleme talán hős.


Gyakorisága
Az 1990-es években szórványosan fordult elő. A 2000-es és a 2010-es években nem szerepel a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Aldán nem szerepelt a 100 leggyakrabban viselt férfinév között.

Névnapok
 augusztus 31.
 szeptember 6.

Híres Aldánok

Jegyzetek

Magyar keresztnevek (A, Á)
Férfikeresztnevek (A, Á)
Germán eredetű magyar férfikeresztnevek
Albert (keresztnév)

Az Albert férfinév a germán Adalbert név német rövidülése. Az Adalbert elemeinek jelentése: nemes és fényes, híres. Az Albert női párja az Alberta, az Albertin és az Albertina. 


Gyakorisága
Az 1990-es években ritkán fordult elő. A 2000-es és a 2010-es években nem szerepel a 100 leggyakrabban adott férfinév között.

A teljes népességre vonatkozóan a 2000-es években az Albert a 70-74., a 2010-es évek elején a 76-77. helyen állt. A név népszerűsége csökken.

Névnapok

 április 23.
 augusztus 7.
 augusztus 24.
 szeptember 5.
 szeptember 27.
 november 15.

Híres Albertek

Jegyzetek

Magyar keresztnevek (A, Á)
Férfikeresztnevek (A, Á)
Germán eredetű magyar férfikeresztnevek
Albin (keresztnév)

Az Albin férfinév, amely a latin Albinus családnévből ered. Jelentése: fehér. Lehetséges azonban, hogy a germán eredetű Alvin alakváltozatáról van szó. Az Alvin elemeinek jelentése: nemes (vagy: tündér) és barát. Az Albin női párja az Albina. 


Rokon nevek
Anyakönyvezhető rokon nevei:
 Alvin

Gyakorisága
Az 1990-es években szórványosan fordult elő. A 2000-es és a 2010-es években nem szerepel a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Albin nem szerepelt a 100 leggyakrabban viselt férfinév között.

Névnapok
 február 5.
 március 1.
 június 22.
 október 26.

Híres Albinok

Jegyzetek

Magyar keresztnevek (A, Á)
Férfikeresztnevek (A, Á)
Latin eredetű magyar férfikeresztnevek
Germán eredetű magyar férfikeresztnevek
Alberta (keresztnév)



Az Alberta női név a germán eredetű Albert férfinév női párja, jelentése nemes és fényes, híres.

Rokon nevek
Albertin, Albertina, Berta, Bertina

Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Alberta sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
augusztus 24., november 15.

Híres Alberták

Egyéb
 Albertaceratops, a kanadai Alberta tartományban talált dinoszauruszfaj neve

Jegyzetek

Magyar keresztnevek (A, Á)
Női keresztnevek (A, Á)
Germán eredetű magyar női keresztnevek
Albina (keresztnév)

Az Albina női név az Albin férfinév női párja.


Gyakorisága
Az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Albina sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
március 1., június 22., december 16.

Híres Albinák

Jegyzetek

Magyar keresztnevek (A, Á)
Női keresztnevek (A, Á)
Latin eredetű magyar női keresztnevek
Germán eredetű magyar női keresztnevek
Dalarna megye

Dalarna megye (Dalarnas län) Közép-Svédország egyik megyéje. Szomszédai Jämtland, Gävleborg, Västmanland, Örebro és Värmland megyék. Nyugaton a norvég Hedmark és Sør-Trøndelag megyék határolják. Nevének jelentése magyarul: „A völgyek”.

Történelmi tartomány 

Dalarna történelmi tartomány határai csaknem ugyanazok, mint a modern Dalarna megye határai.

Címer 
Dalarna tartomány történelmi címerében két egymást keresztező, számszeríjba való nyílvessző látható kék mezőben. Ezt a címert 1560-ban adományozta a király. A mai közigazgatási Dalarna megye címerében ehhez még hozzájárul a nyílvesszők felett elhelyezett korona.

Népesség

Dalarna megye községei

Avesta
Borlänge
Falun
Gagnef
Hedemora
Leksand
Ludvika
Malung-Sälen
Mora
Orsa
Rättvik
Smedjebacken
Säter
Vansbro
Älvdalen

Dalarna megye települései
A megye tíz legnagyobb települése a svéd központi statisztikai hivatal 2010. december 31-i adatai szerint:

Látképek

Jegyzetek

További információk 
 Dalarna megye közigazgatása 
 Dalarna megye

Kapcsolódó szócikk
 Dalarnai Egyetem

Dalarna
Gotland megye

Gotland megye (svédül Gotlands län) Svédország egyik megyéje. A Balti-tengeren helyezkedik. Gotland, Fårö és néhány kisebb sziget tartozik hozzá. A megyében csak egy község van, Gotland község.

Tartomány 

Gotland tartomány határai ugyanazok, mint Gotland megye határai.

Címer 
Gotland megye a hasonló nevű tartománytól örökölte címerét. Mikor a korona is rajta van, akkor a Megye Adminisztrációs Bizottságát jelöli.

Népesség

Jegyzetek

További információk 
 Gotland megye adminisztrációja
 Gotland megye 

Svédország megyéi
José Manuel Barroso

José Manuel Durão Barroso (Lisszabon, 1956. március 23. –) portugál politikus, az Európai Bizottság elnöke 2004 és 2014 között.

Életpályája 
1974–75-ben egy maoista ifjúsági szervezetet vezetett. 1978-ban Lisszabonban jogi diplomát, majd 1981-ben politikatudományi diplomát szerzett Genfben. Ma a genfi és a lisszaboni egyetem professzora.

1985–91 és 1995–2002 között parlamenti képviselőként dolgozott a jobbközép irányultságú  Portugál Szociáldemokrata Párt (PSD) színeiben. 1985–87 között belügyi, 1987–92 között külügyi államtitkár lett, majd 1992–95 között hazájának külügyminisztere volt. 1999 óta a PSD vezetője és az Európai Néppárt alelnöke.

2002. április 6. – 2004. június 29. között Portugália miniszterelnöke volt. Ekkor lemondott kormányfői tisztségéről, mivel az Európai Parlament 2004. július 22-én Romano Prodi helyett az Európai Bizottság elnökévé választotta.

2004. november 1-től ő volt az Európai Bizottság elnöke. 2009. szeptember 16-án az Európai Parlament újabb öt évre újraválasztotta. 2014. november 1-től Jean-Claude Juncker követte őt a poszton.

Családja 
Nős, három gyermeke van.

Jegyzetek

Kapcsolódó szócikkek  
 Első Barroso-bizottság
 Második Barroso-bizottság

Az Európai Bizottság elnökei
1956-ban született személyek
Lisszaboniak
Élő személyek
Portugália miniszterelnökei
Zita

A Zita női név, a magyarba a német nyelvből került át, ott a Felicitász név becézett formája, és c-vel is ejtik. Az olasz Zita név is c-vel ejtendő, jelentése: hajadon.


Rokon nevek
 Zizi: több névnek, a magyar nyelvben főleg a Zitának a beceneve.

Gyakorisága
Az 1990-es években a Zita ritka, a Zizi szórványos név, a 2000-es években a Zita 64-95. leggyakoribb női név, a Zizi nincs az első százban.

Névnapok
Zita, Zizi
 április 27.

Híres Ziták, Zizik

Magyarok 

 Debreczeni Zita fotómodell
 Gereben Zita énekes
 Görög Zita fotómodell, színésznő
 Gurmai Zita közgazdász, politikus, országgyűlési és parlamenti képviselő
 Karsai Zita táncos
 Kis Zita válogatott labdarúgó
 Makrisz Zizi gobelintervező, grafikus
 Murányi Zita író, költő, újságíró

 Pataki Zita televíziós műsorvezető, riporter
 Perczel Zita színésznő
 Réger Zita nyelvész
 Szabó Zita olimpikon és magyar bajnok  triatlonista, duatlonista, aquatlonista
 Szeleczky Zita színésznő
 Szucsánszki Zita válogatott kézilabdázó
 Uher Zita opera-énekesnő, énektanár
 Zita Bourbon–pármai hercegnő, magyar királyné, osztrák császárné

Külföldiek 

 Szent Zita olasz szent, a cselédek, pincérek, szolgálóleányok védőszentje

Jegyzetek

Magyar keresztnevek (Z)
Női keresztnevek (Z)
Német eredetű magyar női keresztnevek
Olasz eredetű magyar női keresztnevek
Latin eredetű magyar női keresztnevek
Második szintű tartomány

A második szintű tartomány (angolul second-level domain, röviden SLD) az internetes DNS szerinti tartományneveknek (domainnév, doménnév) a legfelső szintű tartományt megelőző része. (Köznapi szóhasználatban ezt nevezik doménnévnek.) Például a wikipedia.org tartományban a wikipedia a második szintű tartomány, vagy másképpen, az org altartománya. A második szintű tartománynév mellett egy legfelső szintű használata kötelező.

Magyarországi regisztrációs rendszer (.hu) 
A Domain Nyilvántartó (Internetszolgáltatók Tanácsa) által meghirdetett regisztrációs szabályzatban leírt eljárás szerint történik a nevek delegálása. Eszerint a nem cégnévvel vagy védjeggyel regisztrált neveket a regisztráció előtt közzéteszik; ha valaki kifogásolja a regisztrációt, az előre szabályozott vitarendezési eljárás következik. Ha a közzététel során nem merül fel kifogás a megadott idő alatt, akkor a név körülbelül 16 nap múlva használhatóvá válik.

A regisztrációs szabályzat pontosan megnevezi azokat a kategóriákat, amelyekben nem fogadnak el neveket regisztrációra.

Jogviták az Egyesült Államokban 
Az ICANN (Internet Corporation for Assigned Names and Numbers) úgynevezett alternatív vitarendezési eljárást (ADR, alternative dispute resolution) dolgozott ki, amelynek figyelembevételével valamennyi regisztrátor rendelkezik vitarendezési szabályzattal.

A Szellemi Tulajdon Világszervezete (WIPO), az ENSZ genfi központú szakosított szervezete választottbíróságot tart fenn a viták bíróságon kívüli rendezhetősége érdekében.  

Az elmúlt tíz évben világszerte számos bírósági eljárás indult (az amerikai Toeppen-eset óta) SLD-nek valaki korábbi jogába (például védjegyjog, szerzői jog stb.) ütközése miatt, így Magyarországon is.

Domain Name System

de:Domain#Subdomain
Postamúzeum (egyértelműsítő lap)

A Postamúzeum a posta történetét és működését bemutató magyarországi múzeum neve, melynek a fővárosban, nagyvárosokban és vidéken is vannak filiáléi. A kiállítóhelyek a Postakürt Alapítvány fenntartásában állnak.

A Postamúzeum és filiáléi 
 Balatonszemes, Postamúzeum
 Budapest, Postamúzeum
 Budapest, Telefónia Múzeum
 Debrecen, Delizsánsz Kiállítóterem
 Diósd, Rádió- és Televíziómúzeum
 Hollókő, Postamúzeum
 Kiskunhalas, Emitel Telegaléria
 Miskolc, Postakürt Galéria
 Nagyvázsony, Postamúzeum

Külső hivatkozások
 Postamúzeum.hu

Posta
Magyarország múzeumai
Öntödei Múzeum

Az Öntödei Múzeum a Magyar Műszaki és Közlekedési Múzeum keretében működő múzeum a Budapest II. kerületében, a Bem József u. 20. alatt található.

A múzeum története 
Az Öntödei Múzeum – 1969-es alapítása óta – a Ganz Ábrahám által 1845-ben alapított Ganz-gyár egykori öntödéjében működik. Az 1858–62 között épült csarnokban Közép-Európa első és hosszú időn át egyetlen kéregkerék-öntödéje működött, de vasúti kereszteződési elemeket és gabonaipari őrlőhengereket is gyártottak. 

Az üzemi termelés 1964-ben állt le. Bezárása után Kiszely Gyula technikatörténész kezdeményezésére és irányításával ipari műemlékké nyilvánították, és a szükséges helyreállítás után 1969. május 20-án nyitották meg. Ekkor az intézmény fenntartója a diósgyőri Lenin Kohászati Művek volt, majd 1994-ben lett az Országos Műszaki Múzeum, illetve a Magyar Műszaki és Közlekedési Múzeum fiókintézménye. 

Az épületet 1992-ben újították fel, Rainer Péter tervei alapján.

Állandó kiállítások 
 Az eredeti Ganz-gyár kéregöntödei berendezései
 Ganz Ábrahám életének emlékei
 A fémöntészet hazai emlékei a bronzkortól máig
 A vasöntészet fejlődése
 Az acélöntészet fejlődése

Képek

Kapcsolódó szócikkek 
 Budapest múzeumainak listája
 Öntöttvas

Források 
Légifotó és leírás az épületről
50 éves az Öntödei Múzeum, 1969–2019; szerk. Lengyelné Kiss Katalin; OMBKE, Budapest, 2019

Budapest múzeumai
Budapest II. kerülete
Magyarországi technikatörténet
Magyar Olimpiai és Sportmúzeum

A Magyar Olimpiai és Sportmúzeum (korábbi nevén: Testnevelési és Sportmúzeum) a magyar sport történetét bemutató országos szakgyűjtemény, amelynek SportAgóra kiállítóterme  Budapest XIV. kerületében, az Ifjúság útján található a Papp László Budapest Sportaréna mellett.

Története 

Már 1926-ban rendeztek sporttörténeti kiállítást a Magyar Nemzeti Múzeumban. Az 1931-ben létrehozott Turista Múzeum, valamint a Testnevelési Főiskola sport-tárgyú gyűjteményei a második világháború áldozatává váltak. 
Állandó kiállítást első olimpiai bajnokunk, Hajós Alfréd lakásában rendeztek be 1959-ben. (Hajós Alfréd 1955-ben hunyt el.) 1975-ben a Népstadion egykori Dózsa György úti felvonulási épületébe költözött a gyűjtemény. A Papp László Budapest Sportaréna építésekor a metróállomás és az aréna közötti területen kapott a múzeum állandó kiállítóteret. A múzeum irodái a Puskás Ferenc Stadionban voltak az épület bontásáig. Ezt követően a Hermina út 49.-be költöztek. 2017-től a Dózsa György út 1-be, a BOK Sportcsarnokba kerültek át.

Részei 

 Hajós Alfréd-gyűjtemény
 Mező Ferenc-gyűjtemény
 Pobuda-gyűjtemény
 Kerezsi-gyűjtemény.
Szepes Béla-gyűjtemény
Turistamúzeum, Dobogókő

Állandó kiállítása 

 Turistamúzeum, Dobogókő

Jegyzetek

Források 
 Megnyílt a Magyar Olimpiai és Sportmúzeum olimpiatörténeti kiállítása, mnsk.hu
 Hatvan éve halt meg Hajós Alfréd, az első magyar olimpiai bajnok, m4sport.hu

Lásd még 
 Budapest múzeumainak listája
 A múzeum ismeretterjesztő, sporttörténeti írásai az alábbi linken érhetőek el: https://sportmuzeum.hu/spoerttortenet/

Budapest múzeumai
Budapest XIV. kerülete
Katonai szabvány

A katonai szabvány alatt  a haditechnikai eszközökre, a védelmi ipar, a hadsereg és a csapatok számára  készített olyan speciális előírásokat értünk, amelyek nemcsak műszaki szabványokat, hanem koncepciókat, doktrínákat, eljárásokat is magába foglalhatnak.

Csoportosításuk 
A katonai szabványokat három csoportba oszthatjuk:
 anyagi,
 műveleti,
 adminisztratív.

NATO szabványosítás 

A NATO szabványosítás célja az egységesség (commonality) elérése, ami az együttműködés (compatibility) és a csereszabatosságon (interchangeability) keresztül valósul meg az együttműködőképesség (interoperability) növelése érdekében.

A katonai szabványok Magyarországon 

Az anyagi szabványok kidolgozását a Honvédelmi Minisztérium Technológiai Hivatal Szabvány Osztálya  irányítja és a Magyar Szabványügyi Testület  adja ki. A műveleti és adminisztratív szabványokkal a Haderőtervezési Csoportfőnökség
foglalkozik.

Külső hivatkozások 
 61/2007. (III. 31.) Korm. rendelet a katonai szabványosítás sajátos szabályairól
 mszt.hu – Magyar Szabványügyi Testület
 honvedelem.hu
  
 Haditechnikai Intézet

Szabványok
Hadügy
Timur

A Timur török eredetű férfinév, jelentése: vas.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 július 25.
 szeptember 18.

Híres Timurok
 Timur Lenk, mongol fejedelem
 Timur, Arkagyij Gajdar szovjet-orosz író ifjúsági regényének (Timur és csapata, Тимур и его команда) főhőse.

Jegyzetek

Magyar keresztnevek (T)
Férfikeresztnevek (T)
Török eredetű magyar férfikeresztnevek
WinMX

A WinMX a Frontcode Technologies által készített peer-to-peer fájlcserélő program. Kezdetben OpenNAP kliensként képes volt egyidejűleg csatlakozni több szerverhez, s később a Frontcode-hoz is, mely a WinMX 2-vel indult. Létrehoztak egy szabadalmaztatott (proprietary) protokollt, amit WinMX Peer Network Protocol-nak (WPNP) neveztek el. A WPNP 2. verzióját kivonták a WinMX 3.0-ból és  létrehozták a WPNP 3-at. A Frontcode számos cache szervert használ a WPNP hálózat fenntartásához.

A Lopster rendelkezett a WPNP 2-es támogatásával, azonban később kizárták őket a WPNP 3 megjelenésével.

A WinMX nagyon népszerű volt Japánban köszönhetően annak, hogy kezelte a multibájtos karaktereket. 2001-től gyakorlatilag ez lett Japánban „A” P2P alkalmazás. Népszerűsége azonban gyorsan csökkenni kezdett, amikor több felhasználót letartóztattak. Ennek következtében a fejlesztés félig biztonságos (semi-secure) és titkosított lett, majd egy szerver nélküli alkalmazás jelent meg, melyet WinNY neveztek (az N az M után jön, az Y az X után.)

Számos ember úgy tartja, hogy a WinMX sokkal biztonságosabb letöltő program, mint a Kazaa.

2005. szeptember 13-án a RIAA﻿ feszólította a Frontcode Technologies-t, hogy tegyék lehetetlenné jogvédett tartalmak megosztását, vagy szüntessék be a program fejlesztését és támogatását. 2005. szeptember 21-én hivatalosan megerősítették, hogy a WinMX honlapját és a hálózatot lekapcsolták.

2005. szeptember 25-től a felhasználók már kétféle nem hivatalos működő "frissítést" is letölthettek a WinMX-hez. Mindkét "frissítés" úgy működik, hogy a nem működő hivatalos WinMx szerverek IP-címeit átírják a készítő csapat saját szervereinek IP-címeire. Két csapatot érdemes megemlíteni itt: a WinMXGroup-ot és az MXPie-t.

Külső hivatkozások 
A Frontcode Technologies weboldala
A Magyar WinMX oldal honlapja

Fájlcsere
MUTE

A MUTE Network, röviden MUTE-Net egy peer-to-peer fájlcserélő rendszer. A MUTE kliens egy nyílt forráskód szoftver, amely GNU GPL alatt érhető el, és támogatja a Linux, Mac OS X és Windows operációs rendszereket.

Ellentétben a viszonylag népszerű Freenet és anonymous P2P hálózatokkal, a Mute beépített keresőfunkciója hasonlít a klasszikus peer-to-peer alkalmazásokéhoz.

A MUTE története 
A MUTE-ot Jason Rohrer fejlesztette C++ programozási nyelven felhasználva egy hangya kolónia optimalizálás (ant colony optimization) algoritmust.

A MUTE hálózatot használja az eredeti programból továbbfejlesztett Kommute program is. Ez egy keresztplatformos alkalmazás, amelyet eredetileg a KDE felülethez készítettek el. Teljes mértékben kompatibilis az eredeti programmal.

Lásd még 
 Ant colony optimization 
 Anonymous P2P
 Freenet
 GNUnet
 I2P 
 Free Haven
 Mnet
 Mojo Nation
 Publius
 Tangler
 StealthNet

Külső hivatkozások 
 A Mute hivatalos honlapja
 A Mute SourceForge weboldala
 Mute Wiki és FAQ-k
 Mute levelezőlista
 A rendszer működése
 A Kommute hivatalos honlapja

Fájlcsere